open-index/open-wikipedia-markdown huggingface dataset:
ஒப்பேரா நடவடிக்கை

**ஒப்பேரா நடவடிக்கை** (*Operation Opera*, ) அல்லது **பாபிலோன் நடவடிக்கை** என்பது ஈராக் நாட்டின் மீது இசுரேல் 7 சூன் 1981 அன்று நடத்திய எதிர்பாராத வான் தாக்குதல் நடவடிக்கையாகும். இத்தாக்குதல் மூலம் ஈராக்கின் பாக்தாத் நகருக்குத் தென்கிழக்கில் 17 கி.மி. (10.5 மைல்) தூரத்தில் அமைந்திருந்த, கட்டுமானம் நிறைவேறாதிருந்த அணுக்கரு உலை அழிக்கப்பட்டது.

பிரான்சிடமிருந்து ஒசைரிஸ் வகுப்பு அணுக்கரு உலையினை ஈராக் 1976-ஆம் ஆண்டு வாங்கியது. ஒசிரக் என்று பிரான்சால் பெயரிடப்பட்ட அணு உலையின் நோக்கம் அமைதியான அறிவியல் ஆய்வையே நோக்கமாகக் கொண்டது என்று பிரான்சும் ஈராக்கும் உரைத்தன. இருப்பினும், இசுரேல் அதனைச் சந்தேகத்துடன் நோக்கி, அது அணு ஆயுதங்கள் உருவாக்க வடிவமைக்கப்பட்டதாகவும், அதன் மூலம் அரபு-இசுரேல் முரண்பாடு அதிகமாகக்கூடும் என்றும் கருதியது. எனவே, 7 சூன் 1981 அன்று இசுரேலிய விமானப்படையின் ஆறு எப்-15A விமானங்களின் பாதுகாப்புடன், எட்டு எப்-16 தாக்குதல் விமானங்கள் குண்டுத் தாக்குதல் நடத்தி, ஒசிரக் அணுக்கரு உலையினைப் பாரிய அழிவுக்குட்படுத்தின. இசுரேல் தற்பாதுகாப்பிற்காக அதனைச் செய்ததாகவும், ஒரு மாதத்திற்கும் குறைந்த காலத்தில் அது ஆபத்தாக மாறிவிடும் வாய்ப்பிருந்ததாகவும் கூறியது. பத்து ஈராக்கியப் படையினரும் ஒரு பிரான்சியக் குடிமகனும் கொல்லப்பட்டனர்.

ஈராக்கின் ஒசிராக் அணு உலையின் அழிவு பன்னாட்டு சட்டத்தின் நிகழ்கால அறிஞர்களால் ஒரு முன்தடுப்புமுறைத் தாக்குதலுக்கான ஒரு எடுத்துக்காட்டாகச் சுட்டப்படுகிறது. ஈராக்கை அணுவாற்றல் திறன் கொள்ளும் நிலையின் விளிம்பிலிருந்து பின்னிழுத்த வகையிலும், ஈராக்கின் போர்க்கருவிகள் திட்டத்தை மறைவாக நிகழ்த்துமாறு செயத வகையிலும், எதிர்காலத்தில் அணு ஆயுதங்களைக் கைகொள்ளும் சதாம் உசைனின் குறிக்கோளை உறுதிப்படுத்திய வகையிலும், இத்தாக்குதலின் செயல்வன்மை வரலாற்றாசிரியர்களால் விவாதிக்கப்படுகிறது.

## குறிப்புகள்

## இவற்றையும் பார்க்கவும்
*ஓச்சாட் நடவடிக்கை
*மரக்கால் நடவடிக்கை
*என்டபே நடவடிக்கை

## வெளியிணைப்புகள்
* HUD video recording from two F-16s, including hit of two bombs at 1:07, YouTube
*Attack on Iraq’s Nuke Plant , American Heritage
*Osiraq / Tammuz I, Federation of American Scientists
*Israel's Air Strike Against The Osiraq Reactor: A Retrospective  (பி.டி.எவ்), Temple International and Comparative Law Journal
*Osirak: Over the reactor, BBC News, 5 June 2006 (interview with pilots involved)
*Factfile: How Osirak was bombed, BBC News
*Operation Opera: An Ambiguous Success, Journal of Strategic Studies
**[http://www.archive.org/details/TheIsraeliAggressionAgainstThePeacefulNuclearInstallationsInIraq The Israeli aggression against the peaceful nuclear installations in Iraq : statement made by Dr. Sa'adoun Hammadi, Minister for Foreign Affairs of Iraq, before the Security Council, 12 June 1981]*

பகுப்பு:இசுரேலியப் போர்கள் மற்றும் முரண்பாடுகள்
ஆற்றுப்படை இலக்கணம்

தொல்காப்பியம் ஆற்றுப்படை நூலுக்கு இலக்கணம் கூறுகிறது. வள்ளல் ஒருவரிடம் தன் வறுமையைப் போக்கும் வளங்களைப் பெற்றுவந்த ஒருவர். கூத்தர், பாணர், பொருநர், விறலி முதலானோரை அவரிடம் செல்லுமாறு வழி சொல்லி அனுப்புவது ஆற்றுப்படை.

புறப்பொருளின் இலக்கணம் கூறும் புறப்பொருள் வெண்பாமாலை இவர்கள் நால்வருக்கும் தனித்தனியே இலக்கண நூற்பாவும், பொருள் விளக்கப் பாடலும் கூறுகிறது. 

பாட்டியல் நூல்களில் காலத்தால் முந்திய பன்னிரு பாட்டியல் என்னும் தொகுப்பு நூலில் ஆற்றுப்படைக்குப் பொதுவகையில் இலக்கணம் கூறப்பட்டுள்ளது. 
## அடிக்குறிப்பு

பகுப்பு:தொல்காப்பியம்
பகுப்பு:தமிழ் இலக்கணம்
பாணாற்றுப்படை

**பாணாற்றுப்படை** என்பது ஆற்றுப்படை நூல் அல்லது பாடல் வகையில் ஒன்று. பாணன் என்பவன் யாழிசை வாணன். இப்பாடல்கள் பாணன் ஒருவனைப் பரிசில் பெறச் செல்ல வழிப்படுத்திப் பாடப்படுவது. வறுமையில் வாடும் பாணனை ஆற்றுப்படுத்துவதாக எட்டுப் பாடல்கள் சங்கப் பாடல் தொகுப்பில் உள்ளன. மேலும் சிறுபாணாற்றுப்படை, பெரும்பாணாற்றுபடை என்னும் பத்துப்பாட்டுத் தொகுப்பிலுள்ள நூல்களும் இவற்றுடன் கொள்ளத் தக்கவை.

#செல்வக்கடுங்கோ வாழியாதனிடம் கபிலர் ஆற்றுப்படுத்துகிறார்  
#சோழன் நலங்கிள்ளியிடம் கோவூர் கிழார் ஆற்றுப்படுத்துகிறார்.  
#சோழன் குளமுற்றத்துத் துஞ்சிய கிள்ளிவளவனிடம் ஆலத்தூர் கிழார் ஆற்றுப்படுத்துகிறார்.  
#சோழன் குளமுற்றத்துத் துஞ்சிய கிள்ளிவளவனிடம் கோவூர் கிழார் ஆற்றுப்படுத்துகிறார்.  
#நாஞ்சில் வள்ளுவனிடம் மருதன் இளநாகனார் ஆற்றுப்படுத்துகிறார்.  
#வையாவிக் கோப்பெரும் பேகனிடம் பரணர் ஆற்றுப்படுத்துகிறார்.  
#கொண்கானாங் கிழானிடம் மோசிகீரனார் ஆற்றுப்படுத்துகிறார்.   
#ஈந்தூர் கிழான் தோயன் மாறனிடம் கோனாட்டு எறிச்சலூர் மாடலன் மதுரைக்குமரனார் ஆற்றுப்படுத்துகிறார். 
## அடிக்குறிப்பு

பகுப்பு:ஆற்றுப்படைகள்
ஓச்சாட் நடவடிக்கை

**ஓச்சாட் நடவடிக்கை** இசுரேலினால் சிரியாவின் டெய்ர் எஸ்-சோரிலுள்ள அணுக்கரு உலை மீது அந்நாட்டு நேரப்படி நள்ளிரவின் பின் செப்டம்பர் 6, 2007 அன்று நடத்தப்பட்ட வான் தாக்குதல் நடவடிக்கையாகும்.

## இவற்றையும் பார்க்கவும்
* ஒப்பேரா நடவடிக்கை
* மரக்கால் நடவடிக்கை
* என்டபே நடவடிக்கை

## குறிப்புகள்

## வெளி இணைப்புகள்

* Globalsecurity.org 06 September 2007 Airstrike
* Report: US stalled Israeli strike on Syria
* Report: Israel 'blinded' Syrian radar
* A Sourcebook on the Israeli Strike in Syria
* U.S. Government video (length 11:38 49.8 MB) via veoh.com
* Der Spiegel 2 November 2009 Report: The Story of 'Operation Orchard'
* The long road to Syria, Ynetnews

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:சிரியா
மாடாட்டம்

**மாடாட்டம்** என்பது மாடு போன்று வேடம் அணிந்து ஆடப்படும் ஒரு நாட்டுப்புற ஆடற்கலை ஆகும்.  இதில் வேகமான காலசைவுகள் உண்டு.  பொதுவாக பறை இசையுடன் வேறு பல ஆட்டங்களுடன் மாடாட்டமும் நிகழும். 
## மேற்கோள்கள்


## வெளி இணைப்புகள்
* மாடாட்டம்

பகுப்பு:தமிழர் ஆடற்கலைகள்
மரக்கால் நடவடிக்கை

**மரக்கால் நடவடிக்கை** (*Operation Wooden Leg*, ) துனீசியாவின் தலைநகரிலிருந்து 12 மைல் தொலைவிலுள்ள ஹமம் அல்-சாட் எனுமிடத்தில் அமைந்திருந்த பலஸ்தீன விடுதலை இயக்க தலைமையகம் மீது இஸ்ரேலால் மேற்கொள்ளப்பட்டது. அக்டோபர் 1, 1985 அன்று மேற்கொள்ளப்பட்ட இந்நடவடிக்கை உகாண்டாவில் 1976ல் மேற்கொள்ளப்பட்ட என்டபே நடவடிக்கையின் பின் இஸ்ரேலினால் மேற்கொள்ளப்பட்ட தொலை தூர நடவடிக்கையாகும். இஸ்ரேலில் இருந்து 1,280 மைல்களுக்கு (2060 கிமி) அப்பால் இது நடைபெற்றது. துனீசியா ஆதாரங்கள் இத்தாக்குதல் அமெரிக்காவிற்குத் தெரிந்து அல்லது அமெரிக்காவின் ஒத்துழைப்புடன் மேற்கொள்ளப்பட்டதென நம்புகின்றன.

## See also
*என்டபே நடவடிக்கை
*ஒப்பேரா நடவடிக்கை
*ஓச்சாட் நடவடிக்கை

## குறிப்புகள்

* Seale, Patrick. *Abu Nidal: A gun for hire*. Arrow, 1993, 

## வெளி இணைப்புகள்
*Security Council Resolution condemning raid - Israeli Ministry of Foreign Affairs
*1985 press conference on attack - Israeli Ministry of Foreign Affairs
*Smith, William E. "Middle East Israel's 1,500-Mile Raid." TIME Magazine , 14 October 1985.

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:துனீசியா
சேசன் பெரியசாமி

**சேசன் பெரியசாமி** (*Jessen Periasamy*, **ஜேசன் பெரியசாமி**; பிறப்பு: மே 9, 1988), மொரிசியசைச் சேர்ந்த தமிழ் இசைக்கலைஞர் ஆவார். பத்துக்கும் அதிகமான இசைக் கோவைகளை வெளியிட்ட ஒரே இந்தியர் என்ற பெருமையைப் பெற்றுள்ளார்.

## வாழ்க்கைக் குறிப்பு
1988 மே 9 இல் பிறந்த ஜேசன் பெரியசாமி இளமையிலேயே மேல்நாட்டுச் செந்நெறி இசையில் ஈர்க்கப்பட்டார். ஆர்கன், புல்லாங்குழல், கிளாரினெட் ஆகிய இசைக்கருவிகளில் இசைக்கப் பழகினார். இசைப் பயிற்சி வகுப்புகளுக்கும் சென்று தனது திறமையை மேம்படுத்திக் கொண்டார்.

மொரிசிய வானொலி, உள்ளூர் கூடலகங்கள், கல்லூரி களியாட்ட விழாக்கள் போன்றவற்றில் பாடினார். இதன் மூலம் அவருக்கு மொரிசியசில் பிரபலமான இசையமைப்பாளர்களுடன் இணைந்து பணியாற்றும் வாய்ப்பு கிடைத்தது.

ஆத்திரேலியாவுக்குப் புலம் பெயர்ந்த ஜேசன் மெல்பேர்ண் நகரில் பல நிகழ்ச்சிகளில் கலந்து கொண்டார். ஃபொக்சு எஃப்எம் வானொலி நிகழ்ச்சிகளில் பங்கு பற்றினார்.

## வெளியிணைப்புகள்
*அதிகாரப்பூர்வ இணையத்தளம்
*Yen Kaadhale - Jessen Periasamy

பகுப்பு:வாழும் மக்கள்
பகுப்பு:1988 பிறப்புகள்
பகுப்பு:மொரிசியத் தமிழர்
பகுப்பு:ஆஸ்திரேலியத் தமிழர்
பகுப்பு:தமிழ் பாடகர்கள்
குவிமைய நடவடிக்கை

**குவிமைய நடவடிக்கை** (*Operation Focus*) 1967இல் இடம்பெற்ற ஆறு நாள் போரின் ஆரம்பத்தில் இசுரேலினால் மேற்கொள்ளப்பட்ட ஆரம்ப வான் தாக்குதலாகும். இது "சீனாய் வான் தாக்குதல்" எனவும் அழைக்கப்படுகின்றது. இசுரேலிய விமானப்படை அதிகாரி மோர்டெசாய் கெட்டினால் சூன் 5, 1967 அன்று 07:45 மணிக்கு ஆரம்பிக்கப்பட்ட பாரிய வான் தாக்குதல் பெரும்பாலான எகிப்திய விமானப்படையின் விமானங்களை தரையில் வைத்து அழித்தது. நடுப்பகல் அளவில், எகிப்து, யோர்தான், சிரியா விமானப்படைகளின் கிட்டத்தட்ட 450 வானூர்திகள் அழிக்கப்பட்டன. மேலும், இதன் மூலம் 16 எகிப்திய வானூர்தித் தளங்கள் செயலற்றதோடு, எகிப்திய விமானப்படையின் நடவடிக்கைகளை போரின்போது தடைசெய்யப்பட்டது.

## உசாத்துணை

*
*Danni Shalom, *Like A Bolt Out of the Blue: How the Arab Airforces were destroyed in the Six-Day War*, BAVIR – Aviation Publications, 2002, 650 pages, hardcover.
*Oren, Michael B. *Six Days of War: June 1967 and the Making of the Modern Middle East*  New York: Oxford University Press, 2002.
*Samuel M. Katz *Israel's Air Force*; The Power Series. Motorbooks International Publishers & Wholesalers, Osceola, WI. 1991.

## வெளி இணைப்புகள்
*IAF official website – Six Day War
*(Al-Jazeera documentary in English, Part 1)
*(Al-Jazeera documentary in English, Part 2)

பகுப்பு:இசுரேலியப் போர்கள் மற்றும் முரண்பாடுகள்
தாரை வானூர்திப் பின்தங்கல்

**தாரை வானூர்திப் பின்தங்கல் ** (*Jet lag*), மருத்துவத்தில்  **ஒத்தியங்காக் கேடு** (*desynchronosis*) எனப்படுவது, தாரை வானூர்தியில் கிழக்கு மேற்காகவோ மேற்கு கிழக்காகவோ குறைந்த காலவெளியில் வெகுதொலைவு  பயணிப்பதால் உடலின்   நாளிடை இசைவில் உண்டாகும் மாற்றங்களால் ஏற்படும்  உடலியங்கியல் கோளாறாகும்.  இது நாளிடை இசைவு தூக்கக் கோளாறுகளில் ஒன்றாக வகைப்படுத்தப்படுகிறது.

தாரை வானூர்திப் பின்தங்கல் நோய்குறிகள் புதிய நேர வலயத்திற்கு முழுமையாக மாறும்வரை பல நாட்களுக்குத் தொடரலாம். மருத்துவ அறிவுரைகளின்படி இதனிலிருந்து விடுபட ஒருவர் கடக்கும் ஒவ்வொரு நேர வலயத்திற்கும் ஒருநாள் எடுக்கலாம்.  முகனையாக வானூர்தி ஓட்டுனர்கள், வானூர்தி சேவைப்பணியாளர்கள்,  அடிக்கடி பயணிப்போருக்கு  இந்த நோய்க்கூட்டறிகுறி ஏற்படுகிறது.  இதனால் ஏற்படும் ஓட்டுனர் களைப்பைக் கருத்தில் கொண்டு வான்வழிச்சேவை நிறுவனங்கள் அவர்களுக்கு பணி வழங்குதில் கட்டுப்பாடுகளைக் கொண்டுள்ளன.

தாரை வானூர்திகள் வந்தபின்னரே இதன் மூலகாரணமான வெகுதொலைவு பயணங்களும் விரைவான பயணங்களும் ஏற்பட்டதால் இந்தக் கூட்டறிகுறி பொதுவாக **தாரைவானூர்தி பினதங்கல்** என அழைக்கப்படலாயிற்று.   முந்தைய  சுற்றியக்கி வானூர்திகள் மெதுவாக இருந்தமையாலும் வெகுதொலைவிற்கு செல்லும் திறன் இல்லாதிருந்ததாலும் அக்காலத்தில் இந்த நோய்க்கூட்டறிகுறிகள் அறியப்படாதிருந்தன. அதனிலும் பண்டைக் காலங்களில் கப்பல்களில் பயணங்கள் மாதக்கணக்கில் இருந்தமையால் உடலின் நாளிடை இசைவும் பயணத்துடன் இணைந்து மாறியது.

## அறிகுறிகள்
தாரை வானூர்திப் பின்தங்கலின் அறிகுறிகள் பல்வேறாக உள்ளன. இது எவ்வளவு நேர வலய மாற்றம் நிகழ்ந்துள்ளது, நாளின் நேரம் என்பவற்றையும் தனிநபர் இயல்புகளைப் பொறுத்தும் மாறுபடும். அவற்றில் சில பின்வருமாறு:
* தலைவலி
* களைப்பு, ஒழுங்கற்ற உறக்க நேரங்கள், தூக்கமின்மை
* இடம்,பொருள்,நபர் குறித்தக் குழப்பம்,  தலை சுற்றல் மற்றும் எரிந்து விழுதல்
* மிதமான மனச்சோர்வு
* மலச்சிக்கல் அல்லது வயிற்றுப்போக்கு

## மேற்கோள்களும் குறிப்புக்களும்

## வெளி இணைப்புகள்
* British Airways Jet Lag calculator

பகுப்பு:நோய்கள்
1% விதி (இணையப் பண்பாடு)

**1% விதி** அல்லது **90–9–1 கொள்கை** (**89:10:1** விகிதம் எனவும் சிலவேளை குறிக்கப்படுகிறது) என்பது ஒரு கற்பிதக் கொள்கையினை பிரதிபலிக்கின்றது. அதன்படி கணினி இணைப்பில் பங்கேற்பதைவிட, அதிகமானோர் மெய்நிகர் சமூகத்தில் பதுங்கியித்தல் என்பதாகும். இவ்வழக்கு இணையச் சுழலில் சமமற்ற பங்களிப்பினையும் குறிப்பிடப் பயன்படுத்தப்படுகின்றது.

## வரையறை
1% விதி இணையத்தில் உள்ளடக்கங்களை உருவாக்கும் ஏறக்குறைய 1% பயனர்களைவிட அதைப்பார்ப்போரின் எண்ணிக்கை கூடுதலாகவுள்ளது எனக் கூறுகின்றது. இப்பதம் பென் மக்கொனெல் மற்றும் ஜக்கி கூபா ஆகியோரால் புழக்கத்திற்கு கொண்டுவரப்பட்டது. இதற்கு முன்னரும் இக்கருத்து பாவிக்கப்பட்டாலும் இப்பெயர் பயன்படுத்தப்பட்டிருக்கவில்லை. உதாரணத்திற்கு: ஜிகாத்தியர்களின் பொதுவிடம் பற்றிய  2005 கற்கை 87% பயணர்கள் எப்போதுமே பதிவிடாமலும், 13% பயணர்கள் ஒருமுறை பதிவிட்டும், 5% பயணர்கள் 50 அல்லது அதற்கு மேலும் பதிவிட்டிருக்க 1% பயணர்கள் மாத்திரம் 500 மேல் பதிவிட்டிருந்தனர்.

90–9–1 கொள்கை 1% பயணர்கள் உள்ளடக்கத்தை உருவாக்க, 9% பயணர்கள் அதை தொகுக்க, 90% பயணர்கள் அதை பங்களிப்புச் செய்யாமல் பார்க்கிறார்கள் என்கின்றது.

## உசாத்துணை

## வெளியிணைப்புகள்
*Participation Inequality: Lurkers vs. Contributors in Internet Communities  by Jakob Nielsen, October 9, 2006.
*What is the 1% rule? by Charles Arthur in *[[தி கார்டியன்]]*, July 20, 2006.
*The 1% Rule by Heather Green in BusinessWeek, May 10, 2006
*Institutions vs. Collaboration  by Clay Shirky, July 2005, Video at 06:00 and 12:42

பகுப்பு:இணையமும் சமூகமும்
பகுப்பு:வலை 2.0
இரகுநாத்து மனே

**இரகுநாத்து மனே** (Raghunath Manet), புதுச்சேரியில் பிறந்து பரதநாட்டிய ஆடற்கலையில் தேர்ந்து புகழ்பெற்றவர். பிரான்சின் செவாலியர் விருது பெற்றவர். இவர் கருநாடக இசைமரபில்  வீணையும் வாசிப்பார். பிரான்சு நாட்டின் நிகழ்கலைஞர்களாகிய அண்ட்டுவான் பூர்செலே (Antoine Bourseiller), மிசேல் போர்தால் (Michel Portal) ஆகியோருடனும் இணைந்து செயலாற்றியிருக்கின்றார்.

## நிகழ்த்துகலைகள்
*நவம்பர் 2007 (நியூ மார்னிங்கு பபாரிசு): ஆர்ச்சி செப் Archie Shepp உடன் இந்திய இசையு நடனமும்
*2007: மிசேல் போர்த்தாலுடன் சேர்ந்துருவாக்கிய "மும்மூர்த்தி அல்லது சிவனின் ஏழு நடனங்கள்" (*Tri Murti ou 7 Dances of Shiva*)
*2006: காரொலின் கார்ல்சனுடன் "லீல் 3000" ("Lille 3000")
*2005: பாலிவுடு பாலே (*Bollywood Ballet*) அவின்யோ(ன்) விழா (festival d'Avignon)
*2004: முனைவர் பாலமுரளி கிருட்டிணா (MK2) உடன் "கர்நாட்டிக்"  தொகுப்பு 
*2003: இந்திரா இராசனுடன் "பாண்டிச்சேரி" ( *Pondichéry*)

## திரைப்படக்கலை

* பிராங்கோ பாட்டியாட்டொ (Franco Battiato)-வின் திரைப்படம் *பெர்டுத்தோ அமோர்* (*Perduto amor*,) (2003)
* "பாண்டிச்சேரி" ஆடலும் இசையும் (*Pondichéry*)
* "சிதம்பரம்" ("Chidambaram*), இரகுநாத்து மனே, ஓப்பெரா-பாசுத்தீலி (Raghunath Manet & l'Opéra-Bastille)
* மாலை இராகங்கள் வீணைக் கச்சேரி '
* *ஓங்காரா* (*Omkara'') - திதியர் இலாக்குவுடு (Didier Lockwood) இசையும் ஆடலும்.

## மேற்கோள்களும் அடிக்குறிப்புகளும்

* For more information 
*  http://www.artists-india.com/resume/raghunath_manet.php

பகுப்பு:ஆடற்கலைஞர்கள்
பகுப்பு:புதுச்சேரி கலைஞர்கள்
பகுப்பு:வாழும் மக்கள்
கருவூர்த் தேவர்

thumbnail|தஞ்சைப் பெரியகோயிலில் கருவூர்த் தேவருடன் ராஜராஜசோழன் இருக்கும் ஒரு ஓவியம்

**கருவூர்த் தேவர்** ஒன்பதாம் திருமுறையில் சேர்க்கப்பட்டுள்ள திருவிசைப்பா பாடிய புலவர். இவர் கி.பி.10ஆம் நூற்றாண்டின் கடைப்பகுதியிலும், 11ஆம் நூற்றாண்டின் முற்பகுதியிலும் வாழ்ந்தவர் ஆவார்.

திருவிடைமருதூரில் இறைவனிடம் திருவடிதீட்சை பெற்றார். இவரின் உருவச்சிலை கருவூர் பசுபதீஸ்வரர் கோயிலிலும், தஞ்சைப் பெரிய கோயிலிலும் இருக்கிறது.

கருவூர்த் தேவர் கருவூரில் தோன்றியவராவார். இவர் ஒரு சித்தர் ஆவார். தஞ்சைத் சோழமன்னன் முதலாம் ராஜராஜனின் குருவாகவும் விளங்கினார். தஞ்சைப் பெருவுடையார் கோயில் சிவலிங்கத்தை ஆவுடையாருடன் சேர்ந்து பிரதிஷ்டை செய்யக் கருவூரார் உதவினார் என்று கருதப்படுகிறது. பன்னிரு திருமுறைகளில் திருவிசைப்பா என்னும் ஒன்பதாம் திருமுறையில் ஒரு பகுதியைக் கருவூரார் இயற்றினார்.

#தில்லை
#திருக்களந்தை
#திருக்கீழ்கோட்டூர்
#திருமுகத்தலை
#திரைலோக்கிய சுந்தரம்
#கங்கைகொண்ட சோளேச்சரம்
#திருப்பூவனம்
#திருச்சாட்டியக்குடி
#தஞ்சை இராசராசேச்சுரம்
#திருவிடை மருதூர்

ஆகிய 10 ஊர்களுக்குச் சென்று 10 பதிகங்கள் பாடியுள்ளார். இவற்றில் 103 பாடல்கள் உள்ளன.

;இவரது பாடல்களில் இரண்டு.

கலைகள்தம் பொருளும் அறிவுமாய் என்னைக்
கற்பினிற் பெற்றெடுத்(து) எனக்கே
முலைகள்தந்(து) அருளும் தாயினும் நல்ல
முக்கணான் உறைவிடம் போலும்
மலைகுடைந் தனைய நெடுநிலை மாட
மருங்கெலாம் மறையவர் முறையோத்(து)
அலைகடல் முழங்கும் அந்தணீர்க் களந்தை
அணிதிகழ் ஆதித்தேச் சரமே. 


அம்பளிங்கு பகலோன்போல் அடைப்பற்றாய் இவள்மனத்தில்
முன்பளிந்த காதலும்நின் முகத்தோன்ற விளங்கிற்றால்
வம்பளிந்த கனியே !என் மருந்தே ! நல் வளர்முக்கண்
செம்பளிங்கே ! பொழிற்கோடைத் திரைலோக்கிய சுந்தரனே


## கருவிநூல்
* கருவூர்த் தேவர் திருவிசைப்பா
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
* தமிழ்நாட்டின் தல வரலாறுகளும் பண்பாட்டுச் சின்னங்‌களும் - v.கந்தசாமி, எம்.ஏ, எம்.எட். - இரண்டாம் பதிப்பு 2006
## அடிக்குறிப்பு

பகுப்பு:தமிழ்ப் புலவர்கள்
பகுப்பு:பன்னிரு திருமுறை அருளாளர்கள்
பகுப்பு:சித்தர்கள்
கருவூரார்

**கருவூரார்** கொங்கு நாட்டின் கருவூரில் வாழ்ந்த தமிழ் சைவ கலாச்சாரத்தின் 18 சித்தர்களில் ஒருவர். கருவூரார் பூசாவிதி என்னும் நூலைச் செய்தவர். இவர் 11-ஆம் நூற்றாண்டில் வாழ்ந்தவர்.

கருவூரார், இளம் வயதிலேயே வேதம் மற்றும் ஆகமங்களைக் கற்றுத் தேர்ந்தார்.  யோக சித்திகள் கைவரப் பெற்றார். போக முனிவரைக் குருவாகக் கொண்டு உபதேசம் பெற்றார். ஞான நூல்கள் பலவற்றையும் ஆராய்ந்து சிவயோக முதிர்வு பெற்றார். சித்திகள் பல பெற்றிருந்தாலும் உலக வாழ்வில் பற்று இல்லாமல் இருந்தார்.

## கோயில்கள்
* கருவூரில் ஒரு பசுபதீஸ்வரர் கோவிலில் ஒரு தனி சந்நதி உள்ளது.
* தஞ்சை பெரியகோயிலின் பிரகாரத்தில் கருவூராருக்குத் தனிச் சந்நதி உள்ளது.
* திருநெல்வேலி மாவட்டத்தில், நெல்லையப்பர் திருக்கோயிலில் கருவூரார் சித்தர் அருள்பாலிக்கிறார்.
* தஞ்சையிலும், நெல்லையிலும் இவருக்குச் சிலைகள் அமைந்தது தொடர்பான கதைகள் சில உள்ளன.

## மேற்கோள்

பகுப்பு:தமிழ்ப் புலவர்கள்
பகுப்பு:சைவ சமய சித்தர்கள்
கட்சிப்பாட்டு

**** என்பது, வில்லிசைக்கலையுடன் தொடர்புடையது. இக்கலையானது, இருபதாம் நூற்றாண்டின் ஆரம்பத்தில் உருவாகி இருக்கலாம் என கருதப்படுகிறது. இக்கலையானது, கன்னியாகுமரி மாவட்டத்தில் கல்குளம், விளவங்கோடு வட்டத்தில் உள்ள நாட்டார் தெய்வக் கோவில் விழாக்களில் நிகழ்கிறது..கட்சிப்பாட்டிற்குரிய இசைக்கருவிகள் வில்,குடம், டோலக், ஜால்ரா, கட்டை ஆகியன ஆகும். வில்லிசைக்குரிய வில்லையே, கட்சிப்பாட்டுக் கலையில் பயன்படுத்தினாலும், இக்கலைக்குரிய வில் ஆடம்பரமின்றி, கவர்ச்சியின்றி இருக்கும். இக்கலைக் கலைஞர் இரு குழுக்களாகப் பிரிந்து, ஒரு குழுவின் தலைவர் பாடியதும், அதற்கு எதிர் குழுவினர் பதில் பாடுவதே, இக் கலையின் நடைமுறையாகும். இக்கலையை நிகழ்த்துகிறவர்கள், மிகவும் அருகி வருகின்றனர்.

## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
கல்லாடம் (சைவத் திருமுறை)

கல்லாடம் என்னும் சைவ நூல் கல்லாடர் என்பவரால் இயற்றப்பட்டது. ஒன்பதாம் திருமுறைகளில் ஒன்றான இந்த நூல் 11ஆம் நூற்றாண்டில் தோன்றியது. 102 ஆசிரியப் பாக்கள் கொண்டது. இவற்றில் 2 பாயிரம். அடுத்து வரும் 100 பாடல்கள் நூல். ‘கல்லாடம் கற்றவனோடு சொல்லாடாதே’ என்பது சைவ சமயப் பழமொழி. சிவன் பற்றிய கதைகள் இதில் மலிந்துள்ளன. வெறிவிலக்கல், பாடல் 101 ஆறு பார்த்து உற்ற அச்சக் கிளவி பாடல் 102 முதலான அகத்திணைக்கு உரிய துறைத்தலைப்புகள் இதன் பாடல்களுக்குத் தலைப்பாக இடப்பட்டுள்ளன.

;இதில் உள்ள சில செய்தித் தொடர்கள்
*கொங்குதேர் வாழ்க்கைச் செந்தமிழ் கூறி 
*தன்கண் போலும் எண்கண் நோக்கி 
*கன்னி கொண்டிருந்த மன்னருட் கடவுள் 
*பாரிடம் குனிப்ப ஆடிய பெருமான் 
*

'அன்பின் ஐந்திணை' என்று அறுபது சூத்திரம்
கடல்அமுது எடுத்துக் கரையில் வைத்ததுபோல்
பரப்பின் தமிழ்ச்சுவை திரட்டி மற்றவர்க்குத் 
தெளிதரக் கொடுத்த தென்தமிழ்க் கடவுள் 


## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு
* கல்லாடம் நூல்

பகுப்பு:11 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
2012 உலகப் பல்கலைக்கழகத் தமிழ் இளையர் மாநாடு

**2012 உலகப் பல்கலைக்கழகத் தமிழ் இளையர் மாநாடு** (*World Tamil University Youth Conference, 2012*) சிங்கப்பூர் தேசியப் பல்கலைக்கழகத் தமிழ்ப் பேரவையால் 2012, சூலை 20 முதல் சூலை 22 வரை நடத்தப்பட்ட ஒரு உலக இளையர் மாநாடு ஆகும்.

தற்கால உலகமயமாதல் சூழலில் தமிழ் பேசும் இளையோரின் அடையாளங்களின் தேடல், அவர்களைத் தமிழ் அடையாளத்தில் பெருமை கொள்ள உதவுதல் ஆகியவை இந்த மாநாட்டின் முதன்மை நோக்கங்களாகக் கூறப்பட்டது. தேசிய‌ ப‌ல்க‌லைக்க‌ழ‌க‌ த‌மிழ்ப் பேர‌வையின் 33ம் ஆண்டின் செய‌ற்குழுவின‌ர் ஏற்பாட்டில் நடைபெறும் இந்த மாநாடு "த‌மிழ் இளைய‌ர் அடையாள‌ம்: ஒரு க‌ண்ணோட்ட‌ம்," என்ற‌ க‌ருப்பொருளில் நடைபெற்றது.

தேசிய பல்கலைக் கழக நகர வளாகத்தின் டவுன் பிளாசா அரங்கத்தில் மூன்று நாட்களுக்கு நடைபெற்ற இந்த மாநாட்டில் கல்விசார் நிகழ்வுகள், திருவிழா என இரு பிரிவுகள் இடம்பெற்றன. சிங்கப்பூர், இந்தியா, இலங்கை, மலேசியா, பிலிப்பீன்சு, ஐக்கிய அமெரிக்கா, கனடா, மற்றும் ஐரோப்பிய நாடுகளிலிருந்து பல்கலைக்கழக மாணவர்கள் பங்குபற்றினர். 13 மாணவர்கள் ஆய்வுக் கட்டுரைகளை சமர்ப்பித்தனர். ஊடகங்களில் சிங்கப்பூர் தமிழ் இளையரின் சுய அடையாளம், தமிழ்த் திரைப்படங்களில் வட இந்திய நடிகைகளில் ஊடுருவல், பெண்களின் வெளிப்பாடு, முகநூலில் தமிழ் மொழியும் சாதியும், சங்க இலக்கியம் மூலம் தமிழ் இளையர் அடையாளத்தை வெளிக் காட்டுதல், தமிழ்நாட்டைச் சேர்ந்த இளம் முஸ்லிம் பெண்களிடையே நவீன தமிழ் மொழி அடையாளம் போன்ற தலைப்புகளில் ஆய்வுக்கட்டுரைகளும், விவாதங்களும் இடம்பெற்றன.

## மேற்கோள்கள்

## வெளி இணைப்புகள்
* www.wtuyc2012.com 

பகுப்பு:சிங்கப்பூரில் தமிழ் மாநாடுகள்
பகுப்பு:2012 நிகழ்வுகள்
யோம் கிப்பூர்ப் போர்

**யோம் கிப்பூர்ப் போர்** அல்லது **அக்டோபர் போர்** (*Yom Kippur War* ; ) மற்றும் **1973 அரபு-இசுரேல் போர்** அல்லது **நான்காவது அரபு-இசுரேல் போர்** என்பது 1973 அக்டோபர் 6 முதல் 25 வரை இடம்பெற்ற இசுரேலுக்கும் அரபு நாடுகளின் கூட்டுப் படைகளை வழிநடத்திய எகிப்து மற்றும் சிரியாக்கும் இடையில் நடைபெற்ற சண்டையினைக் குறிக்கும்.

## மேற்கோள்கள்

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:1973 நிகழ்வுகள்
பகுப்பு:பனிப்போர்
தேய்வழிவுப் போர்

**தேய்வழிவுப் போர்** (*War of Attrition*, , ) என்பது இசுரேலுக்கும் எகிப்துக்கும் இடையே 1967 முதல் 1970 வரை இடம்பெற்ற ஒரு வரையறுக்கப்பட்ட ஓர் போராகும்.

## குறிப்புகள்

## வெளியிணைப்புகள்
* War of Attrition, 1969–1970, ACIG, retrieved January 2, 2007
* Jewish Virtual Library
* The Three Year War, General Mohamed Fawzi
* 40 Years Since The War of Attrition 

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:எகிப்தின் வரலாறு
கலிங்கத்துப் பரணி (ஒட்டக்கூத்தர் நூல்)

செயங்கொண்டார் பாடிய கலிங்கத்துப்பரணி பலராலும் போற்றிப் பயிலபட்டுவருகிறது. கலிங்கத்துப் பரணி என்னும் பெயரில் ஒட்டக்கூத்தர் பாடிய பரணிநூல் ஒன்றும் உண்டு. 

செயங்கொண்டார் பாடிய கலிங்கத்துப் பரணி, முதலாம் குலோத்துங்கனின் படைத்தலைவன் கருணாகரத் தொண்டைமான் வடகலிங்க மன்னன் அனந்தவன்மனை வென்ற திறத்தைப் பாடுகிறது.

ஒட்டக்கூத்தர் பாடிய கலிங்கத்துப்பரணி, முதலாம் குலோத்துங்கனின் மகன் விக்கிரம சோழன் தென்கலிங்க மன்னன் கலிங்க வீமனை வென்ற திறத்தைப் பாடுகிறது. இந்த நூல் நமக்குக் கிடைக்கவில்லை. என்றாலும் இந்த நூலைப்பற்றிய குறிப்புகள் நமக்குக் கிடைக்கின்றன.
## தொடர்பு
முதலாம் குலோத்துங்கன் ஆட்சிக் காலத்தில் அவன் மகன் விக்கிரமன் தன் தந்தையின் சார்பில் வேங்கி நாட்டில் இருந்துகொண்டு ஆட்சி புரிந்துவந்தான். அக்காலத்தில் தென்கலிங்க வீமனை வென்றதை ஒட்டக்கூத்தர் பாடிய நூலே முதலாவது கலிங்கத்துப் பரணி. 

கருணாகரத் தொண்டைமான் வடகலிங்கத்தை வென்றதைச் செயங்கொண்டார் பாடிய நூல் இரண்டாவது கலிங்கத்துப் பரணி. செயங்கொண்டார் இயற்றிய பரணி சொல்நயம், பொருள்நயம் மிக்கு விளங்கியமையால் முதல் பரணி வழக்கொழிந்து போயிற்று.

## ஒட்டக்கூத்தர் பாடிய பரணி பற்றிய குறிப்புகள்
*விக்கிரமன் ஐம்படைத்தாலி அணிந்திருந்த இளமைப் பருவத்திலேயே படைக்குத் தலைமை தாங்கிப் போரிட்டபோது தெலிங்க வீமன் மலைமீது ஏறி ஒடி ஒளிந்துகொண்டான். 
*தக்கயாகப் பரணி கொண்ட இரண்டாம் இராசராசன், பரணி (ஒட்டக்கூத்தரின் கலிங்கத்துப் பரணி) கொண்ட விக்கிரமனின் பேரன்.
*(ஒட்டக்கூத்தரின்) பரணி கொண்ட சோழன் (விக்கிரமன்) மைந்தன் (இரண்டாம்) குலோத்துங்கன்.
* பிள்ளைத்தமிழ் நூலின் பாட்டுடைத் தலைவன் இரண்டாம் குலோத்துங்கனின் தந்தை (விக்கிரமன்) (ஒட்டக்கூத்தரின்) பரணி கொண்டவன்.

## ஒட்டக்கூத்தர் பரணியின் பாடல்கள்
சிலப்பதிகாரம் நூலுக்கு உரை எழுதும் அடியார்க்கு நல்லார், இந்திரவிழாவில் பலியிடுதலைக் குறிப்பிடும்போது மூன்று பாடல்களை மேற்கோளாகத் தருகிறார். அவை இங்குத் தரப்படுகின்றன. இந்த மூன்றில் 2-ஆம் பாடல் செயங்கொண்டார் கலிங்கத்துப் பரணியில் உள்ளது. மற்றைய இரண்டும் எந்த நூலிலும் காணப்படவில்லை. எனவே இவை ஒட்டக்கூத்தர் பாடிய பரணியின் பாடல் என அறிஞர்கள் கருதுகின்றனர்.
;1
மோடி முன்தலையை வைப்பரே மூடி
:குலைந்த குஞ்சியை முடிப்பரே
ஆடி நின்று புதுத் திலதம்
:அம் முகத்தில் அமைப்பரே 
;2
அடிக் கழுத்தி னுடன் சிரத்தை அரிவராலோ
:அரிந்த சிரம் அணங்கின் கை கொடுப்பராலோ
கொடுத்த சிரம் கொற்றவையைத் துதிக்குமாலோ
:குரையுடலம் கும்பிட்டு நிற்குமாலோ  
;3
மண்ணின் ஆள் அற அறுத்த தங்கள் தலை
:வைத்த பீடிகை வலங்கொள
விண்ணின் ஆகிய தன் யாகசாலை தொறும்
:மீளவும் சிலர் மிறைப்பரே 

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
## கருவிநூல்

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:பரணிகள்
பூழிநாடு

;**பூழிநாடு** என்ற பெயரிலுள்ள கட்டுரைகள்;
# பூழிநாடு (சேர நாடு).
# பூழி நாடு (பாண்டிய நாடு).

பகுப்பு:அகநாடுகள்
கல்லாடம்

கல்லாடம் என்ற தலைப்பில் பின்வரும் கட்டுரைகள் உள்ளன:

* கல்லாடம் (ஊர்)
* கல்லாடம் (பாட்டியல் நூல்)
* கல்லாடம் (சைவத் திருமுறை)
கருவூரார் பூசாவிதி

**கருவூரார் பூசாவிதி** என்னும் நூல் கருவூரில் வாழ்ந்த கருவூரார் எனும் சித்தரால் செய்யப்பட்ட நூல். இவரது நூலில் கையாளப்பட்டுள்ள சொற்கள் இவரை 16ஆம் நூற்றாண்டுக்குத் தள்ளுகின்றன. இந்த நூலில் 30 விருத்தப் பாடல்கள் உள்ளன.
;நூலில் உள்ள சில செய்திகள்
*பாணம் வைத்து, தேவி பூசை செய்து சீர் பெற்றவர்கள் 18 சித்தர்கள் 
*மலர் போட்டுப் பூசித்தால் ஆதியை ஐம்பொறிகளால் காண முடியாது. மனத்தை ஒருமைப்படுத்த வேண்டும். 
*பாம்பணி பூண்ட சிறு பெண்ணாக அறிவைப் பறிக்க வருவாள்
;ஒரு பாடல் பகுதி
:ஆம்எனவும் ஊம்எனவும் இரண்டும் கூட்டி
:அப்பனே ஓம்என்ற மூன்றும் ஒன்றாய்
:நாம்எனவும் தாம்எனவும் ஒன்றே ஆகும்
:நல்லவர்கள் அறிவார்கள் காமி காணான். 
;நகைச்சுவை
*தேவியைக் கண்ணால் கண்டவர்களுக்கெல்லாம் ‘நான்தான் பெண்டாட்டி’ என்னும் கற்பு கொண்டவள். 
*நாணம் இல்லாமல் ஊருக்கு நடுவே அமர்ந்திருக்கிறாள். 
;நூலில் பயிலும் பிற்காலச் சொற்கள்
:காணும், தோணும் போன்ற வினை வடிவங்கள் 
:வாலிப முறுக்கில் உள்ள வாலையை(சத்தியை) ‘துரைப்பெண் ஆத்தாள்’ எனல். 
:உற்பனமாய்ப் பார்த்தவர்கள் (மனக்கண்ணால் உற்று நோக்கியவர்கள்) 
:செணனம் (பிறப்பு) 

## கருவிநூல்
*சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
* வீ. ஜெயபால் (பதிப்பாசிரியர்), அருள்மிகு சித்தர் கருவூரார் அருளிய பூஜா விதி, அகத்தியர் சன்மார்க்க சங்கம் வெளியீடு, தஞ்சாவூர், 2008

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பூழி நாடு (பாண்டிய நாடு)

**பூழி நாடு** என்பது பாண்டிய நாட்டில் அமைந்த அகநாடுகளுள் ஒன்று. 1378ஆம் ஆண்டு சேர நாட்டில் இருந்த ஒரு பாண்டிய மன்னனால் *வரகுண ராமன் சிந்தாமணி காத்தப்ப பூழித்தேவர்* என்ற தளபதிக்குத் தானமாக வழங்கப்பட்ட நாடே இந்த பூழிநாடு. ஆரம்ப காலத்தில் இதன் தலைநகரம் ஆவுடையார் புரம்.

## நாயக்கர் காலம்
நாயக்கர் காலத்தில் (1529-64) பாண்டி நாடு 72 பாளையங்களாக பிரிக்கப்பட்ட போது, பூழி நாட்டின் பகுதிகள் அதனுள் அடங்கின. அதன் பிறகு சில வருடங்கள் கழித்து அதன் தலைநகரம் நெற்கட்டாஞ்செவ்வலுக்கு மாற்றப்பட்டது. நாயக்கர் கால வீழ்ச்சியின் போது பாளையங்கள் சுயவுரிமை பெறத்தொடங்கின.

## பட்டியல்

வரகுண ராமன் சிந்தாமனி காத்தப்ப பூழித்தேவரின் வழிவந்த பத்தாம் தலைமுறை மன்னனே சித்திர புத்திரத்தேவர் என்றவரார். இவருக்கு பிறந்த பூலித்தேவன் என்பவரே இந்திய விடுதலைப் போராட்டத்தை தமிழகத்தில் தொடங்குவதற்கு காரணமாயிருந்த பாளையக்காரர் போர்களின் முன்னோடி.

## மூலம்
* 

## மேற்கோள்களும் குறிப்புகளும்


பகுப்பு:அகநாடுகள்
பகுப்பு:பாளையங்கள்
புலவஞ்சி

**புலவஞ்சி** என்னும் சிற்றூர் தமிழகத்தில் தஞ்சாவூர் மாவட்டம், பட்டுக்கோட்டை வட்டம், மதுக்கூர் அருகே அமைந்துள்ளது.

## மேற்கோள்கள்


பகுப்பு:தஞ்சாவூர் மாவட்டத்திலுள்ள கிராமங்கள்
தாழ்ப்பாள்

thumb|மரத் தாழ்ப்பாள்
**தாழ்ப்பாள்** என்பது கதவில் அமைக்கப்படும் ஒரு கருவி. வீட்டுக்கதவு, கோட்டைக்கதவு போன்றவற்றில் இது அமைக்கப்படும். உள்ளே இருப்பவர் தாழ்ப்பாள் போட்டுக்கொண்டால் வெளியே இருப்பவர் கதவைத் திறக்க முடியாது. தாழ்ப்பாள் போடுதலைத் 'தாளிடுதல்' என்பர்.
## தொல்காப்பியர் காலம்
தொல்காப்பியர் காலத்தில் 'தாழ்' என்னும் பூட்டை உணர்த்திற்று. இக்காலத்தில் இதனைத் 'தாள்' எனவும் குறிப்பிடுகின்றனர். இக்காலத்தில் 'பூட்டுக்குச்சி' என வழங்கும் சொல்லைத் தொல்காப்பியம் 'தாழக்கோல்' எனச் சொல்லிக்காட்டுகிறது.

## அடிக்குறிப்பு

பகுப்பு:கட்டிடப் பொருட்கள்
தேன் வளைக்கரடி

**தேன் வளைக்கரடி** (*honey badger*) என்பது கீரிக் குடும்பத்தைச் சேர்ந்த சிற்றினம் ஆகும். இது  தென்மேற்கு ஆசியா, இந்தியத் துணைக்கண்டம், ஆப்பிரிக்கா ஆகிய பகுதிகளில் காணப்படுகின்றது. தேன் வளைக்கரடியானது ஏனைய வளைக்கரடி இனங்கள் போன்ற தோற்றத்தில் இருக்காது; மரநாயின் உடல் தோற்றத்தைக் கொண்டு காணப்படுகின்றது. இதன் பரவல் எல்லை மற்றும் சுற்றாடல் இசைவாக்கம் என்பவற்றால் இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என வகைப்படுத்தப்பட்டுள்ளது. இது முதன்மையாக ஊனுண்ணி வகையாக காணப்படுவதோடு, இதன் தடிப்பான தோல் மற்றும் இதன் மூர்க்கமான தற்காப்பு திறன்களினால் சில கொன்றுண்ணிகளையே கொண்டு காணப்படுகின்றது.

இந்திய துணைகண்டத்தில் இவ்விலங்கு மிகவும் அரிதாக  காணப்படுகிறது. கர்நாடக மாநிலம் கனகபுரா தாலுகாவின் தொட்டாலஹல்லி என்ற கிராமத்தில் கிணற்றில் இருந்து காப்பாற்றப்பட்டு மைசூர் மிருகக்காட்சி சாலைக்கு மாற்றப்பட்டது, ஆனால் சில நாடகளிலேயே இறந்துவிட்டது. 2014ஆம் ஆண்டு பிப்ரவரி மாதத்தில் காவேரி வனவிலங்கு சரணாலயத்தில் உள்ளது புகைப்பட ஆதாரத்துடன் கண்டுபிடிக்கப்பட்டுள்ளது.

## மேற்கோள்கள்

பகுப்பு:கீரிகள்
பகுப்பு:ஆப்பிரிக்கப் பாலூட்டிகள்
பரணி (இலக்கியம்)

**பரணி** என்பது தமிழில் வழங்கப்பெறும் தொண்ணூற்றாறு பிரபந்த வகைகளுள் ஒன்றாகும். போரிலே ஆயிரம் யானைகளைக் கொன்று வெற்றிபெறும் வீரர்கள் மேல் பாடப்படுவது *பரணி இலக்கியம்* ஆகும்.

இதை, "ஆனை ஆயிரம் அமரிடை வென்ற மானவனுக்கு வகுப்பது பரணி" எனப் இலக்கண விளக்க பட்டியல் விளக்குகிறது. பெரும்போர் புரிந்து வெற்றி பெற்ற வீரனைச் சிறப்பித்துப் பாடுவதையும் பரணி என்று வழங்குவதுண்டு. போரிற் தோற்றவன் நாட்டின் பெயரால் நூலை வழங்குவது மரபு. போர்க்கள வெற்றியே அல்லாமல் அஞ்ஞானம் போன்றவற்றை வென்றதைப் பாடலும் பரணி எனக் கூறப்படுவதையும் பட்டியலில் காணலாம்.  

பரணி என்னும் சொல்லானது, காடுகிழவோன், பூதம், அடுப்பு, தாழி, பெருஞ்சோறு, தருமன் நாள், போதம் என்னும் பல பொருள்களைத் தரும். இதனைக்
: " காடு கிழவோன் பூதமடுப்பே, தாழி பெருஞ்சோறு தருமனாள் போதமெனப்  பாகு பட்டது பரணி நாட்பெயரே " என்று (திவாகர நிகண்டு) கூறுவதிலிருந்து அறியலாம். 

இது தாழிசை யாப்பால் பாடப்படும். இது ஈரடிப் பாடல். இதனை இக்காலத்தில் கண்ணி என்பர். 

## பரணிகள்

## பகுதிகள்
பொதுவாகப் பரணிகள் பின்வரும் பகுதிகளைக் கொண்டிருக்கும். 
# கடவுள் வாழ்த்து
# கடை திறப்பு
# காடு பாடியது
# கோயில் பாடியது
# தேவியைப் பாடியது
# பேய்ப்பாடியது
# இந்திரசாலம்
# இராச பாரம்பரியம்
# பேய் முறைப்பாடு
# அவதாரம்
# காளிக்குக் கூளி கூறியது
# போர் பாடியது
# களம் பாடியது
# கூழ் அடுதல்

## இவற்றையும் பார்க்கவும்
* இலக்கிய நூல் வகைகள்
* தமிழ் சிற்றிலக்கியங்கள்
## கருவிநூல்

பகுப்பு:சிற்றிலக்கிய வகைகள்
பெருந்தேவனார்

காலப்பாதையில் பெருந்தேவனார் என்னும் பெயருடன் அவ்வப்போது சில புலவர்கள் வாழ்ந்துள்ளனர்.
## நிரல்

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
நேகா பாசின்

**நேகா பாசின்** (*Neha Bhasin*, பிறப்பு:நவம்பர் 18, 1982, தில்லி ) ஒர் இந்தியப் பாடகரும் பாடலாசிரியரும்  ஆவார். தொலைக்காட்சித் தொகுப்பாளராகவும் நிகழ்கலை நிகழ்த்துனராகவும் பணியாற்றுகிறார். இவர் பஞ்சாபியைத் தாய்மொழியாகக் கொண்டவர். தன் சிறு வயது பள்ளிப் படிப்பையும் மேற்படிப்பையும் புது தில்லியிலேயே மேற்கொண்டார். எப்பொழுதும் இசையைப் பற்றியும், கலையைப் பற்றிய சிந்தனையைக் கொண்டிருந்தார். இதனால் சிறு வயதிலேயே பல போட்டிகளில் கலந்து கொண்டார்.இந்தியப் பெண்கள் பாப்பிசைக் குழுவான **வீவா!**வில் பங்கேற்றுள்ளார்.

## படைப்புகள்
### தனிப்பாடல்கள்
* 2005: "பிளீ டு மை லார்டு"
* 2007: "நமஸ்தே சலாம்" (*பியாண்ட் பௌண்டரீஸ்...அப்னா பனா லெ*)
* 2007: "ஓம் சாந்தி ஓம்" (*பியாண்ட் பௌண்டரீஸ்...அப்னா பனா லெ*)
* 2008: "தனியே என் பக்கம்" (*கவிதை குந்தர்* . எம்சீ ஜாஸ்)
* 2010: "ஆப்பிள் பாட்டம்ஸ் (*தபா*)
* 2011: "தபா" (*தபா*)
### திரைப்படப் பாடல்கள்

## வெளியிணைப்புகள்
* நேகா பாசின் இணையத்தளம்
* Neha Bhasin Electronic Press Kit
* Neha Bhasin Hindi film database at Raaga
* நேகா பாசின் இந்தி திரைப்பட விமர்சனம் 

பகுப்பு:1982 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
சீரடி

**சீரடி** (*Shirdi*, ) இந்திய மாநிலம் மகாராட்டிரத்தில் அகமதுநகர் மாவட்டத்தில் ரகதா வட்டதைச் சேர்ந்த *சீரடி நகரப் பஞ்சாயத்து* நராட்சி எல்லைக்குள் அமைந்த பகுதியாகும்.  இது அகமதுநகர் - மன்மாட் மாநில நெடுஞ்சாலையில் அகமத்நகரிலிருந்து  83&nbsp;கி.மீ. தொலைவில் உள்ளது.  இவ்விடம் 19ஆம் நூற்றாண்டில் புகழ்பெற்றிருந்த சீரடி சாயி பாபா வாழ்ந்த இடம் என்பதால் பெரிதும் அறியப்படுகிறது. இங்கு அவர் வாழ்ந்த இடங்களும் சமாதி அடைந்த இடமும் வழிபாட்டுத் தலங்களாகவும் சுற்றுலாத் தலங்களாகவும் மாற்றம் பெற்று  பலர் வருகின்ற ஊராக முன்னேறி உள்ளது. மும்பை, புனே போன்ற நகரங்களிலிருந்து நாளும் பல சுற்றுலாப் பேருந்துகள் இயக்கப்படுகின்றன. பல தங்குவிடுதிகளும் ஆன்மிக ஓய்வகங்களும் இங்கு கட்டமைக்கப்பட்டு வருகின்றன.  நாட்டின் பிற பெருநகரங்களுடன் தொடர்வண்டி இணைப்புகளும் ஏற்படுத்தப்பட்டுள்ளன.

## மேற்கோள்கள்

## வெளி இணைப்புகள்
* Directions To Shirdi

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:அகமதுநகர் மாவட்டம்
பகுப்பு:இந்து புனித நகரங்கள்
உருமி (திரைப்படம்)

**உருமி** (*Urumi*) 2012 இல் வெளியான தமிழ்த் திரைப்படமாகும். பிருத்திவிராச்சு, சந்தோசு சிவன் ஆகியோரால் தயாரிக்கப்பட்டு சந்தோசு சிவனால் இயக்கப்பட்டது. பிருத்திவிராச்சு, பிரபுதேவா, ஆர்யா, செனிலியா, நித்தியா மேனன் ஆகியோர் நடித்திருந்தனர்.

## மேற்கோள்கள்
 09. ^ http://cinema.currentweek.net/2011/08/urumi-telugu-movie-review-rating-375.html 

## புற இணைப்புகள்
* 
* 
* 

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:2011 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
நரிமூக்குப் பழவௌவால்

**நரிமூக்குப் பழவௌவால்** அல்லது **நரிமூக்கு இந்தியப் பழ வௌவால்** (*greater short-nosed fruit bat*) என்பது வௌவால் குடும்பத்தில் பழ வௌவால் சிற்றினம். இது தென் ஆசியாவிலும் தென்கிழக்காசியாவிலும் காணப்படுகின்றது.

## விளக்கம்
இவ் வௌவால்கள் நீண்ட மூக்கு அமைப்பினைக் கொண்டு காணப்படுகின்றன. மேற்பகுதி பழுப்பிலிருந்து சாம்பல்-பழுப்பாகவும் கீழ்ப்பகுதி மங்கலாகவும் காணப்படும். உரோமம் மிருதுவாகவும் பட்டுப் போன்றும் காணப்படும். காது மற்றும் இறகு என்புகளின் ஓரங்கள் வெண்ணிறமாகவும் காணப்படும். கீழ்தாடைப் பற்கள் கூரற்று வட்டமாகக் காணப்படும். வளர்ந்த வெளவாலின் இறக்கையின் குறுக்களவு 48 செ.மீ. ஆகும். இளம் வௌவால்கள் வளர்ந்த வௌவால்களைவிட பாரம் குறைந்தவை. இவற்றின் முன்னங்கையின் நீளம் 70.2 மிமி (64-79மிமி) ஆகும்.

## வசிப்பிடம்
இவை பாக்கித்தான், வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியன்மார், பிலிப்பீன்சு, இலங்கை, தாய்லாந்து, வியட்நாம் ஆகிய நாடுகளில் பழவகைப் பயிர்கள் அறுவடை செய்யப்படும் வெப்ப வலயக் காடுகளில் இவ்வகையினம் பொதுவாக் காணப்படுகி்ன்றன. இவை புல்வெளிகளிலும் அலையாத்திக் காடுகளிலும் காணப்படும். சிறப்பான இவற்றின் கூடுகள் பனை மரங்களில் கட்டப்படும். வௌவால்கள் பனையின் இலை போன்ற பகுதிகளை மொன்று சாதாரணமான கூடுகளை அமைக்கின்றன. பனைகள் இல்லாத பகுதிகளில் அவை கட்டடங்களில் படரும் கொடிகளாலும் இலைகளை இணைத்தும் கூட்டினை அமைக்கும்.

## நடத்தையும் இனப்பெருக்கமும்
இவ்வினங்கள் கூட்டமாய், தங்குமிடத்தின் ஒரே பாலைச் சேர்ந்த 8 முதல் 9 வௌவால்கள் வரை வாழும். இனப்பெருக்கக் காலம் அல்லது குழுவின் எண்ணிக்கை அதிகரிக்கும் வரை ஆண், பெண் என தனித்திருக்கும். பலமனைவி மணப் பழக்கம் உடைய இவை, பொதுவாக இனப்பெருக்கக் காலத்தில் 6-10 ஆண்கள் 10-15 பெண்களுடன் பனையிலுள்ள கூடுகளைப் பகிர்ந்து கொள்ளும். இனப்பெருக்க புணர்ச்சியின்போது வாய்வழிப் பாலியல் நடவடிக்கை மேற்கொள்ளும் முதனி அல்லாத ஒரே இனம் இந்த வௌவால் இனமாகும். புணர்ச்சியின் பின் சிறிது நேரம் பெண்களுடன் தங்கும் ஆண்கள் பின் ஒரே பால் குழுக்களிடம் திரும்பிவிடும்.

## குறிப்புகள்

பகுப்பு:வௌவால்கள்
ரியூகியோங் உணவகம்

**ரியூகியோங் உணவகம்** அல்லது **யூகியூங் உணவகம்** () என்பது 105 மாடி பிரமிடு வடிவ வட கொரியாவின் தலைநகர் பியொங்யாங்கில் கட்டப்பட்டுக் கொண்டிருக்கும் ஓர் வானளாவி. இதன் பெயர் பியொங்யாங்கின் வரலாற்றுப் பெயர்களில் ஒன்று ஆகும். இது **105 மாடி** எனவும் அழைக்கப்படுகிறது. கட்டுமானப்பணிகள் 1987 ஆரம்பிக்கப்பட்டு 1989 இல் முடிவுற திட்டமிடப்பட்டிருந்தது. ஆயினும், சில தாமதங்களின் பின், சோவிற் ஒன்றியத்தின் வீழ்ச்சியுடன் கட்டுமானப் பொருட்களின் குறைவு, பரவலான பொருளாதார இடையூறுகள் என்பன 1992 இல் முடக்கத்தை ஏற்படுத்தின.

கட்டடத்தின் உச்சிவரை கட்டிமுடிக்கப்பட்ட போதும் சாரளம் மற்றும் உள்ளக பொருத்த வேலைகள் செய்யப்படாது 16 வருடங்கள் இருந்தது. ஏப்ரல் 2008 இல் மீண்டும் எகிப்தின் ஒரஸ்கொம் குழுவின் மேற்பார்வையில் ஆரம்பமாகியது. 2011 இல் வெளிப்புற வேலைகள் செய்து முடிக்கப்பட்டன. உள்ளக தரைக்கான  வேலைகள் வேலைகள் 2012 அல்லது அதன் பின்னும் நடைபெறலாம். உணவகம், விடுதி, குடியிருப்பு, வணிக வசதிகள் ஆகியவற்றை அக்கட்டடம் கொண்டிருக்குமென ஒரஸ்கொம் தெரிவிக்கின்றது. இக்கட்டடம் உத்தியோக பூர்வமாக கிம்-II சூங்கின் 100வது பிறந்த தினமான ஏப்ரல் 2012 அன்று திறந்து வைக்கப்பட்ட எதிர்பார்க்கப்பட்டபோதும், அது நிறைவேறவில்லை.

இக்கட்டடம்  உயரத்திற்கு காணப்பட்டு பியொங்யாங்கின் முக்கிய வானளாவியும் வடகொரியாவின் பெரிய கட்டுமானமாகவும் உள்ளது. இது 1989 இல் நிறைவுற்றிருந்தால் உலகின் உயரமான உணவம் என்ற சிறப்பினைப் பெற்றிருக்கும். கட்டிமுடிக்கப்படாத இது ரோஸ் கோபுரம் 2009 இல் கட்டிமுடிக்கப்படும் வரை உயரமான உணவகம் என்ற பெயருக்கு உரியதாகவிருந்தது. ரியூகியோங் உணவகம் உலகிலுள்ள உயரமான கட்டங்களில் 40வது கட்டடமாகவும் (*சீன உலக வர்த்தக மையம் III* எனும் கட்டடமும் 40வது கட்டடமாகவுள்ளது) மாடிகள் அதிகம் உள்ளதில் 5வது கட்டடமாகவும்  காணப்படுகின்றது.

## காட்சியகம்

File:Ryugyong hotel 01.jpg|மார்ச் 2004
File:Ryugyong Hotel - May 2005.JPG|மே 2005
|பெப்ருவரி 2009
File:Ryugyong Hotel - 29 april 2010.jpg|ஏப்ரல் 29, 2010
File:Ryugyong Hotel October 2010.jpg|அக்டோபர் 2010
File:Ryugyong Hotel 4 Sep 2011.jpg|செப்டம்பர் 2011


## உசாத்துணை

## வெளி இணைப்புகள்
*

பகுப்பு:வட கொரியா
பகுப்பு:வானளாவிகள்
பூக்குழித் திருவிழா

**பூக்குழித் திருவிழா** என்பது, தமிழகத்தின் பெரும்பாலான மாரியம்மன் ஆலயங்களில் ஆண்டுக்கு ஒரு முறை நடைபெறும் ஒரு திருவிழா ஆகும். இத்திருவிழா, *பூமிதித் திருவிழா* என்றும் அழைக்கப்படும். இலங்கையில் தீமிதிப்பு மாரியம்மன், காளியம்மன், கண்ணகி, திரௌபதி அம்மன் ஆலயங்களில் நடைபெறுகின்றன. இலங்கையில் தேசத்துக் கோயில்கள் என வழங்கப்படுகின்றன. அரசு மானியம் பெறும் சில ஆலயங்கள் கூட தீமிதிப்பு நடைபெறும் ஆலயங்களாக உள்ளன.

## பூக்குழி அமைப்பு
சற்று குழிவான ஒரு நிலப்பரப்பில் மரத்துண்டங்களை எரித்து, கங்கினை உருவாக்குவர். விரதம் மேற்கொண்ட பக்தர்கள், இந்த கனன்றுகொண்டிருக்கும் 'கங்குப் படுகை'யின் மேல் வெறுங்காலில் நடந்து செல்வர். பக்தியின் காரணமாக நெருப்பு, பூ (மலர்) என கருதப்பட்டு பூக்குழித் திருவிழா என சொல்லப்படுகிறது.

திருவிழா அன்று காலையில் குண்டத்தில் மரக்கட்டைகளை குவிப்பர். இதில் வேப்பமரத்தின் கட்டைகள் பெரும்பான்மையாகும். ஆலயத்தின் முக்கியக் கருவறையிலிருந்து எரியும் கற்பூரம் கொண்டு வரப்பட்டு, அந்த நெருப்பினால் மரக்கட்டைகள் பற்ற வைக்கப்படும். பக்தர்கள் கொண்டு வரும் நல்லெண்ணெயும் நெய்யும் கூடுதல் எரிபொருளாக, எரியும் மரக்கட்டைகளின் மீது ஊற்றப்படும். மரக்கட்டைகள் நன்கு எரிந்து துண்டங்களான பிறகு, அந்த கங்குகள் பரவிவிடப்பட்டு ஒரு படுகை போல உருவாக்கப்படும்.

விரதம் மேற்கொண்ட பக்தர்கள், வீதிவலம் வந்து இறுதியில் ஒருவர் பின் ஒருவராக அந்தக் கங்குப்படுகையின் மீது நடப்பர். பொதுவாக அம்மன் வீற்றிருக்கும் சப்பரமும் வீதிவலம் வந்து குண்டத்தின் முன் நிறுத்தப்படும்.

## தமிழகத்தில் பூக்குழித் திருவிழா நடக்கும் முக்கிய ஆலயங்கள்
*நத்தம் மாரியம்மன் திருக்கோயில் 
* வாசுதேவநல்லூர் மாரியம்மன் கோயில்
*பண்ணாரி மாரியம்மன் கோயில்
*ஸ்ரீவில்லிபுத்தூர் பெரிய மாரியம்மன் கோயில்
*ஸ்ரீவில்லிபுத்தூர் திரௌபதியம்மன் கோயில் (திருப்பாற்கடல் குளம் அருகில்)
* அண்ணாமலையார் கோயில் - இங்கு ஆடிப்பூரம் அன்று உண்ணாமுலையம்மன் சந்நிதி முன்பு தீ மிதி திருவிழா நடைபெறுகிறது. தமிழ் நாட்டில் தீ மிதி திருவிழா நடைபெறுகின்ற ஒரே சிவன் கோயில் இதுதான் என்று கூறப்படுகிறது.

## இலங்கையில் பூக்குழித் திருவிழா நடக்கும் முக்கிய ஆலயங்கள்
*பாண்டிருப்பு திரௌபதி அம்மன் கோயில்

## மேற்கோள்கள்

 
பகுப்பு:இந்து சமய வழிபாடுகள்
கலியாணன் கதை

**கலியாணன்** கதை என்னும் நூல் இன்று இல்லை. எனினும் இப்படி ஒரு நூல் இருந்தது என்பதை யாப்பருங்கல விருத்தி உரையிலிருந்து அறிகிறோம். இரண்டு இடங்களில் இந்த நூலைப்பற்றிய குறிப்புகள் இந்த விருத்தியுரையில் உள்ளன.
*இது 9ஆம் நூற்றாண்டில் தோன்றிய நூல்
#இடையிட்டுத் தொகுத்த எதுகை அந்தாதி கலியாணன் கதை. 
#உதயணன் கதையும் கலியாணன் கதையும் ‘என்’ என்னும் அசைச்சொல்லான் முடியும் நிலைமண்டிலம். 
இந்தக் குறிப்புகளால் கலியாணன் கதை என்னும் நூல் சிலப்பதிகாரம் போல ‘என்’ என முடியும் ஆசிரியப் பாக்களால் ஆன நூல் என்பது தெரியவருகிறது. இதில் கூறப்படும் கலியாணன் சீவகனைப் போல் பல மனைவியரை மணந்தவன் ஆகலாம்.

## கருவிநூல்
*அமிதசாகரனார் இயற்றிய யாப்பருங்கலம், (பழைய விருத்தியுரையுடன்), Madras Government Oriental manuscripts Series No. 66, 1969
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
தமிழ்நாடு அரசின் அமைப்புகள்

தமிழ் நாடு அரசு அமைப்புகள், நிறுவனங்கள் மற்றும் இணையங்களின் பட்டியல்

இப்பட்டியல் தமிழ் நாடு அரசு கட்டுப்பாட்டில் இயங்கும் சிலவற்றை உள்ளடக்கியதாகும்:

* தமிழ் நாடு அரசு பொதுத்துறை நிறுவனம் அல்லது அரசின் நிறுவனம்
* தமிழ் நாடு அரசு சட்டப்படியான அல்லது முன்மாதிரியான  முகமைகள்
* தமிழ் நாடு அரசு சட்டப்படியான அரசு அமைப்புகள்  அல்லது வாரியங்கள்
* தமிழ் நாடு அரசு கூட்டுறவு அமைப்புகள்
* தமிழ் நாடு அரசு கூட்டுறவு இணையங்கள்

## இயங்கிகொண்டிருக்கும் அமைப்புகள்

## நிதி மேலாண்மை

## போக்குவரத்து

## எரிசக்தி

## வேளாண்மை மற்றும் சார்பு தொழில்கள்

## தொழில் ஊக்குவிப்பு

## தொழிற்சாலைகள்

## வனப்பரிபாலனம்

## உணவு மற்றும் கூட்டுறவு

## உள்கட்டமைப்பு

## மருத்துவம்

## துணிநூல்

## ஊரகத் தொழில்கள்

## சமுதாய மேம்பாடு

## தொழிலாளர் மற்றும் வேலைவாய்ப்பு

திமுக ஆட்சியில் கொண்டு வரப்பட்ட வாரியங்கள். (தொகுப்பு: அடையாளம் பதிப்புக்குழு)

1.	தமிழ்நாடு விவசாயத் தொழிலாளர் நலவாரியம்,

2.	தமிழ்நாடு கட்டுமானத் தொழிலாளர் நல வாரியம்,

3.	தமிழ்நாடு உடலுழைப்புத் தொழிலாளர் நல வாரியம்,

4.	தமிழ்நாடு ஆட்டோ ரிக்சா மற்றும் வாடகை ஊர்தி ஒட்டுனர் நல வாரியம்,

5.	தமிழ்நாடு சலவைத் தொழிலாளர் நல வாரியம்.

6.	தமிழ்நாடு முடிதிருத்துவோர் நல வாரியம்.

7.	தமிழ்நாடு தையல் தொழிலாளர் நல வாரியம்,

8.	தமிழ்நாடு கைவினைத் தொழிலாளர் நல வாரியம்,

9.	தமிழ்நாடு பனைமரத் தொழிலாளர் நல வாரியம்,

10.	  தமிழ்நாடுகைத்தறி மற்றும் கைத்தறி பட்டு நெய்யும் தொழிலாளர் நல வாரியம்,

11.	தமிழ்நாடு காலணி தோல் பொருட்கள் ‘தொழிலாளர் நல வாரியம்

12.	தமிழ்நாடு ஓவியர் நல வாரியம்,

13. தமிழ்நாடு பொற்கொல்லர் நல வாரியம்,

14. தமிழ்நாடு மண்பாண்டத் தொழிலாளர் நல வாரியம்,

15. தமிழ்நாடு வீட்டுப் பணியாளர் நல வாரியம்,

16. தமிழ்நாடு விசைத்தறி நெசவாளர் நல வாரியம்,

17. தமிழ்நாடு பாதையோர வணிகர்கள் மற்றும் கடைகள் மற்றும் நிறுவனங்களில் பணிபுரியும் தொழிலாளர்கள் நல வாரியம்,

18. சமையல் கலைஞர்கள் நல வாரியம்,

19. தமிழ்நாடு கேபிள்டிவி தொழிலாளர்கள் நல வாரியம்.

20. தமிழ்நாடு நாட்டுப்புறக் கலைஞர்கள் நல வாரியம்,

21. தமிழ்நாடு சீர்மரபினர் நலவாரியம்,

22. தமிழ்நாடு நரிக்குறவர் நல வாரியம்,

23. தமிழ்நாடு கிராமக் கோவில் பூசாரிகள் நல வாரியம்,

24.தமிழ்நாடு மாற்றுத்திறனாளிகள் நல வாரியம்,

25. தமிழ்நாடு அரவாணிகள்(திருநங்கையர்) நல வாரியம்,

26. தமிழ்நாடு பழங்குடியினர் நல வாரியம்,

27. தமிழ்நாடு தூய்மைப்பணிபுரிவோர் நல வாரியம்,

28. தமிழ்நாடு மீனவர் நல வாரியம்,
 
29. தமிழ்நாடு உலமா மற்றும் பணியாளர் நல வாரியம்

30. தமிழ்நாடு புதிரை வண்ணார் நல வாரியம்,

31. தமிழ்நாடு திரைப்படத் துறையினர் நல வாரியம்,

32. தமிழ்நாடு ஆடு வளர்ப்போர் நல வாரியம்,

33.தமிழ்நாடு கதர் நூல் நூற்போர் மற்றும் நெசவாளர் நல வாரியம்,

34. தமிழ்நாடு பாரம்பரிய மருத்துவர் நல வாரியம்,

35. தமிழ்நாடு பதிப்பாளர்கள், புத்தக விற்பனையாளர்கள் மற்றும் பணியாளர் நல வாரியம்,

36. தமிழ்நாடு ஆவண எழுத்தர் நல வாரியம்.

## ஏனையவை

## செயல்படாத அமைப்புகள்

கீழ் கண்டவை தமிழ் நாடு அரசின் செயல்படாத  அமைப்புகள்

## மேலும் பார்க்க

* தமிழ்நாடு அரசு
* தமிழ்நாடு அரசின் துறைகள்
* இந்திய ஒன்றிய அரசின் பொதுத்துறை நிறுவனங்கள் பட்டியல்

## மேற்கோள்கள்

## வெளி இணைப்புகள்

* தமிழ்நாடு அரசு - அலுவல் முறை இணையதளம்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாடு அரசின் அமைப்புகள்
எல்லா வெடிகுண்டுகளினதும் தந்தை

"**எல்லா வெடிகுண்டுகளின் பிதா**" ("*Father of All Bombs*") என்ற அடை பெயருடைய **சக்தி அதிகரிக்கப்பட்ட வான்வியல் வெப்ப அழுத்த வெடிகுண்டு** (*Aviation Thermobaric Bomb of Increased Power*) என்பது வான்வழியாக குண்டு வீச்சு விமானங்கள் மூலம் தரையின் செயற்படும் உரசியத் தயாரிப்பு வெப்ப அழுத்த ஆயுதமாகும். இவ்வாயுதத்தின் அழிவு சக்தி பற்றி் குறிப்பிட்ட உருசியக் ஆயுதப் படைகளின் அதிகாரி "உயிர்வாழும் அனைத்துமே சாதாரணமாய் ஆவியாகிவிடும்" என்றார். இது அமெரிக்க இராணுவத்தின் "எல்லா வெடிகுண்டுகளின் தாய்" என அழைக்கப்படும் வெடிகுண்டினைவிட நான்கு மடங்கு பலமுள்ளது. இதனால் இது வழக்கமான, அணு ஆயுதங்களற்ற உலகிலுள்ள ஆயுதங்களில் இதுவே மிகச் சக்தி வாய்ந்த ஆயுதமாகும். ஆயினும், உரசியர்களின் உரிமை கொண்டாடும் ஆயுதத்தின் அளவு, சக்தி பற்றி அமெரிக்க பாதுகாப்பு ஆய்வாளர்கள் கேள்வி எழுப்பியுள்ளனர்.

இவ்வாயுதம் 11 செப்டம்பர் 2007 அன்று வெற்றிகரமாகப் பரிசோதிக்கப்பட்டது. உரசிய இராணுவத்தின் கூற்றின்படி, இப்புதிய ஆயுதம் சில சிறிய வகை அணுக்குண்டுகளுக்கு மாற்றீடாக அமையும்.

## இவற்றையும் பார்க்க
*எல்லா வெடிகுண்டுகளின் தாய்

## மேற்கோள்கள்

பகுப்பு:வெடிபொருள்கள்
பகுப்பு:குண்டுகள்
எல்லா வெடிகுண்டுகளினதும் தாய்

**ஜிபியு-43/பி மாபெரும் பீரங்கி வான் வெடிப்பு** (*GBU-43/B Massive Ordnance Air Blast* (*MOAB*)) எனவும் பொதுவாக எல்லா வெடிகுண்டுகளின் தாய் (*Mother of All Bombs*) என அழைக்கப்படும் இது அமெரிக்க இராணுவத்தினால் தயாரிக்கப்பட்ட ஒரு பாரிய விளைவு வழக்கமான வெடிகுண்டு. இதன் தயாரிப்புக் காலத்தில், இதுவே அணு ஆயுதங்களற்ற, அதிக சக்தி வாய்ந்த ஆயுதமாகக் காணப்பட்டது. இவ்வெடிகுண்டு சி-130, எம்சி-130 வகை வானூர்திகள் மூலம் விடுவிக்கப்பட வடிவமைக்கப்பட்டது.

இந்த வெடிகுண்டு 2017 ஏப்ரல் 13 அன்று ஆப்கானித்தானில் கொரோசான் மாகாணத்தில் இசுலாமிய அரசு தீவிரவாதிகளின் தளங்கள் மீது வீசியது. 9,800 கிலோ எடையுள்ள 30 அடி நீள இக்குண்டை வீசி அமெரிக்கா நடத்திய தாக்குதலில், 90 பேர் கொல்லப்பட்டுள்ளதாக ஆப்கானிய பாதுகாப்பு அமைச்சகம் தெரிவித்தது.

2007 ஆம் ஆண்டில், உருசியத் தயாரிப்பான *[[எல்லா வெடிகுண்டுகளின் பிதா]]* இதைவிட நான்கு மடங்கு சக்தி வாய்ந்தது என உரிமை கோரியது.

## இவற்றையும் பார்க்க
*எல்லா வெடிகுண்டுகளின் பிதா

## மேற்கோள்கள்

## வெளியிணைப்புகள்

* AFRL GBU-43/B MOAB—Designation Systems
* MOAB - Massive Ordnance Air Blast Bomb—GlobalSecurity.org
* DoD News Briefing 11 March 2003 - Test of a MOAB
* Massive Ordnance Air Blast bomb Test Video
* Five years later, it's still known as 'Mother of all bombs'—af.mil

பகுப்பு:வெடிபொருள்கள்
பகுப்பு:குண்டுகள்
பசித்த மானிடம்

**பசித்த மானிடம்**, கரிச்சான் குஞ்சு எழுதிய தமிழ்ப் புதினம் ஆகும். காலச்சுவடு பதிப்பகத்தின் செம்பதிப்புகள் வரிசையில் வெளிவந்துள்ளது. கணேசன் மற்றும் கிட்டா ஆகிய கதை மாந்தர்களின் வழியாக மனித வாழ்வின் பசிகளைப் பேசுகிறது. முதன் முதலில் 1978 ஆம் ஆண்டு மதுரை மீனாட்சி புத்தக நிலையத்தாரால் வெளியிடப்பட்டது. 2005 இல் மீண்டும் காலச்சுவடு பதிப்பகத்தால் மறுபதிப்பு செய்யப்பட்டது. கணேசன் கிட்டா என எதிர் நிலை மனம் கொண்ட இரு பாத்திரங்கள் வழியாகக் கதை சொல்லப்பட்டுள்ளது.

## வெளி இனைப்புகள்
* விமர்சனம் 
* வறுமையிலும் வாழ்வைக் கொண்டாடிய கரிச்சான் குஞ்சு 
* கரிச்சான் குஞ்சுவைப் பற்றி வெங்கட் சாமிநாதன் 

## மேற்கோள்கள்

பகுப்பு:தமிழ்ப் புதினங்கள்
பள்ளிகொண்டபுரம்

**பள்ளிகொண்டபுரம்** நீல. பத்மநாபனின் சிறந்த புதினங்களுள் ஒன்று. திருவனந்தபுரத்தின் பின்னணியில் அமைந்த கதை. அனந்த நாயரின் வாழ்க்கையைப் பற்றிய தேடல்களும் அதற்கான கேள்விகளுமே புதினம் முழுவதும் பரவலாக உள்ளன.

இப்புதினம் முதல் பதிப்பாக டிசம்பர் 1970-இல் வாசகர் வட்டம், சென்னை என்ற நிறுவனத்தினரால் வெளியிடப்பட்டது. பிறகு இரண்டாம் பதிப்பு ஏப்ரல் 1985 இலும், மூன்றாம் பதிப்பு டிசம்பர் 2000-த்திலும் மணிவாசகர் பதிப்பகத்தினரால் வெளியிடப்பட்டிருக்கிறது. நான்காவது பதிப்பை காலச்சுவடு பதிப்பகம் வெளியிட்டுள்ளது.

இப்புதினத்தின் ஆங்கில மொழிபெயர்ப்பு *Pallikondapuram - The City Where God Sleeps* 1982 இல் முதல் பதிப்பாக கிறித்தவ இலக்கியக் கழகம் நிறுவனத்தராலும் இரண்டாவது பதிப்பு 2007 இல் இந்தியன் ரைட்டிங் நிறுவனத்தினரால் *Where The Lord Sleeps* என்ற தலைப்பிலும் வெளியிடப்பட்டிருக்கிறது. தேசிய புத்தக அறக்கட்டளை இப்புதினத்தை ஆதான் பிரதான் திட்டத்தில் தேர்ந்தெடுத்து அனைத்திந்திய மொழிகளிலும் மொழிபெயர்த்து வெளியிட்டிருக்கிறது. இதன்படி இந்தி, மலையாளம் (1982 இலும், 1998 இலும் இரண்டு பதிப்புகள்), உருது, பஞ்சாபி, மராட்டி, குசராத்தி, அசாமி, தெலுங்கு, ஒரியா, கன்னட, வங்க மொழிகளில் ஏற்கனவே வந்துவிட்டன. உருசிய மொழியில் லூபா பைச்சிகினா *Gorod Spyashchego Bogo* என்ற தலைப்பில் மொழிபெயர்த்திருக்கிறார்.

மேலும் இப்புதினத்தை, பல்வேறான ஆய்வு மாணவர்கள் தங்கள் ஆய்வு நிறைஞர், முனைவர் பட்டங்களுக்காகத் தமிழ் நாட்டிலும் வெளி மாநிலங்களிலும் உள்ள பல்வேறு பல்கலைக்கழங்களில் ஆய்வுசெய்து பட்டங்கள் எடுத்திருக்கிறார்கள்.

## வெளி இணைப்புகள்
* நீல. பத்மனாபன் எழுதிய கடிதம்
* பள்ளிகொண்டபுரம் விமரிசனம்

பகுப்பு:தமிழ்ப் புதினங்கள்
பகுப்பு:நீல. பத்மநாபன் நூல்கள்
மிருணாள் கோரே

**மிருணாள் கோரே ** (*Mrinal Gore*, சுமார்.1928 &ndash; 17 சூலை 2012, வாசை) இந்தியாவைச் சேர்ந்த  ஓர் சோசலிச அரசியல்வாதி ஆவார். இவர் ஜனதா கட்சியின்  ஒரு தலைவராகவும் இந்திய நாடாளுமன்ற உறுப்பினராகவும் இருந்துள்ளார்.தனது 83வது அகவையில் சூலை 17, 2012 அன்று மறைந்த இவரது அரசியல் சேவையை பலரும் பாராட்டியுள்ளனர்.

மும்பையின் வடக்கு சுற்றுப்புறப் பகுதியான கோரேகானுக்கு குடிநீர் வழங்கல் அமைந்திட  எடுத்த முயற்சிகளுக்காக இவர்  *பானிவாலி பாய்* என்று அறியப்படுகிறார். இளமைப் பருவத்திலேயே மகாத்மா காந்தியின் வெள்ளையனே வெளியேறு இயக்கத்தால் கவரப்பட்ட மிருணாள் மருத்துவப் பணிவாழ்வை துறந்து ஏழை மக்களின் நலனுக்காகப் போராடியுள்ளார். பெண்கள் உரிமைகள், குடி உரிமைகள், சமய நல்லிணக்கம், தொழிற்சங்க நடவடிக்கைகளுக்காக பல போராட்டங்களில் பங்கெடுத்துள்ளார். மகாராட்டிர சட்டப்பேரவையில் எதிர்கட்சித் தலைவராகவும் 1977ஆம் ஆண்டில் அமைந்த ஆறாவது மக்களவையில் வடக்கு மும்பை நாடாளுமன்றத் தொகுதி உறுப்பினராகவும் பணியாற்றி உள்ளார்.  1977இல் அமைந்த அமைச்சரவையில் சுகாதாரத் துறை அமைச்சர் பதவிக்கான வாய்ப்பை மறுத்துள்ளார்.

மிருணாள் கோரேயின் மனைவியின் பெயர் கேசவ் கோரே. இவர்களுக்கு **அஞ்சலி வர்தக்** என்ற மகள் உள்ளார்.

## மேற்கோள்கள்

பகுப்பு:1928 பிறப்புகள்
பகுப்பு:2012 இறப்புகள்
பகுப்பு:இந்திய அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மகாராட்டிர சட்டமன்ற பெண் உறுப்பினர்கள்
சார் வெடிகுண்டு

**சார் வெடிகுண்டு** (*Tsar Bomba* ) என்பது **ஏஎன்602** என்னும் அணு வெப்பாற்றல் வெடிகுண்டின் அடை பெயரும், இதுவரை வெடிக்க வைக்கப்பட்ட அணுக் குண்டுகளில் மிகச் சக்தி வாய்ந்ததும் ஆகும். இது *குஸ்கினாசின் தாய்* என்றும் அழைக்கப்படும். இதன் அர்த்தம் 'இதற்கு முன் காணப்படாத ஒன்று' என்பதாகும்.

## இவற்றையும் பார்க்க
*எல்லா வெடிகுண்டுகளின் பிதா
*எல்லா வெடிகுண்டுகளின் தாய்
*சார் பீரங்கி
*சார் மணி

## குறிப்புகள்

## வெளியிணைப்புகள்

*''Tsar Bomba'' at Carey Sublette's NuclearWeaponArchive.org
*Video of the ''Tsar Bomba delivery, blast and cloud'' at Sonicbomb.com 
*Tsar Bomb – The biggest bomb ever
*Google Maps

பகுப்பு:அணு ஆயுதங்கள்
கொல்லங்கொண்டான்

;**கொல்லங்கொண்டான்** என்ற பெயரிலுள்ள கட்டுரைகள்;
# கொல்லங்கொண்டான் (பாண்டிய அரசன்). தென்காசிப் பாண்டியர்கள் பிரிவில் ஒருவன்
# கொல்லங்கொண்டான் (பாளையம்).
# முதலாம் மாறவர்மன் குலசேகர பாண்டியன் பட்டப்பெயர். மதுரை பாண்டியன்
வி-1 பறக்கும் வெடிகுண்டு

**வி-1 பறக்கும் வெடிகுண்டு** (*V-1 flying bomb* , **Fi 103**) என்பது சீர்வேக ஏவுகணைக்கு முந்திய ஆரம்ப துடிப்புத் தாரைப்பொறி ஆற்றல் வடிவமாகும்.

## இவற்றையும் பார்க்கவும்
*வி-2 ஏவுகணை

## குறிப்புகள்

பகுப்பு:செருமானிய ஏவுகணைகள்
பகுப்பு:ஏவுகணைகள்
பன்னாட்டு நீச்சல் கூட்டமைப்பு

**பன்னாட்டு நீச்சல் கூட்டமைப்பு** (*Fédération Internationale de Natation*, **FINA**) என்பது பன்னாட்டளவில் நடத்தப்படும் நீர் விளையாட்டுகளை ஒழுங்குபடுத்த பன்னாட்டு ஒலிம்பிக் குழுவினால்  அங்கீகரிக்கப்பட்ட பல நாடுகளின் தேசியக் கூட்டமைப்புக்களின்  கூட்டமைப்பாகும். இதன் தலைமையகம் சுவிட்சர்லாந்திலுள்ள லோசான் நகரில் அமைந்துள்ளது.  இது ஐந்து **நீர் விளையாட்டுப் போட்டிகளை** நிர்வகிக்கிறது: நீச்சல், நீரில் பாய்தல்,   ஒருங்கிசைந்த நீச்சல், நீர்ப் பந்தாட்டம் மற்றும் திறந்த நீர்வெளி நீச்சல். 
 
சூலை 24, 2009 தேர்ந்தெடுக்கப்பட்ட  உருகுவே நாட்டு முனைவர்.ஜூலியோ மாக்லியோன் இதன் நடப்பு  தலைவராக விளங்குகிறார்.

## காண்க
* சங்ககாலத்தில் நீர் விளையாட்டு

## மேற்கோள்கள்

## வெளி இணைப்புகள்
*www.fina.org பினாவின் வலைத்தளம்

பகுப்பு:விளையாட்டு அமைப்புகள்